B4-0321 και 0359/98

Ψήφισμα σχετικά με το Κογκό

Το Ευρωπαΐκό Κοινοβούλιο,

A. υπενθυμίζοντας ότι, από το 1993, το Κογκό γνώρισε μια σειρά γεγονότων και αιματηρών συγκρούσεων που οδήγησαν στην δημιουργία ή ενίσχυση πολλών παραστρατιωτικών ομάδων, συγκροτημένων συχνά σε εθνοτική βάση, ευρισκόμενων στην υπηρεσία διαφόρων πολιτικών παραγόντων της χώρας και υπεύθυνων για ένα πλήθος συνεχιζόμενων εκτρόπων σε βάρος του άμαχου πληθυσμού,

Β. ανησυχώντας από το γεγονός ότι, μετά την δια των όπλων κατάληψη της εξουσίας από τον κ. Sassou-N' guesso, ο εκδημοκρατισμός του Κογκό διεκόπη και η χώρα δείχνει να βυθίζεται σε ένα μονοκομματικό καθεστώς στερούμενο κάθε νομιμότητας,

Γ. λαμβάνοντας υπόψη ότι, από τις 19 Οκτωβρίου 1997, το Σύνταγμα της χώρας έχει καταργηθεί, ενώ επίσης έχουν διαλυθεί το Κοινοβούλιο, οι τοπικοί θεσμοί, το Ανώτατο Δικαστήριο και το Συνταγματικό Συμβούλιο,

Δ. ανησυχώντας από τις πολλές παραβιάσεις των ανθρωπίνων δικαιωμάτων που διαπράττονται στη χώρα εν απουσία ενός κράτους δικαίου, και ειδικότερα από τα φαινόμενα εκτελέσεων χωρίς δίκη, αυθαίρετων συλλήψεων και συστηματικών λεηλασιών,

Ε. λαμβάνοντας υπόψη τη διοργάνωση στην Μπραζαβίλ, τον Ιανουάριο, ενός «συνεδρίου για την ειρήνη και την εθνική συμφιλίωση στο Κογκό», απ' όπου αποκλείσθηκε το Espace Rιpublicain pour le Dιfense de la Dιmocratie et de l' Unite Nationale (EDDUN), σχηματισμός που περιλαμβάνει το 90% των εθνικών και τοπικών αιρετών αντιπροσώπων,

ΣΤ. ανησυχώντας από τη μόνιμη παρουσία στην χώρα των αγκολέζικων κυβερνητικών στρατευμάτων καθώς και μισθοφόρων, που είχαν υποστηρίξει τον ένοπλο αγώνα του κ. Sassou-N' guesso,

Ζ. θεωρώντας λυπηρή την απουσία πρωτοβουλιών εκ μέρους του Συμβουλίου για το θέμα της κρίσης στο Κογκό,

Η. ανησυχώντας για τους κινδύνους αποσταθεροποίησης της περιοχής, που ήδη έχει δοκιμασθεί σκληρά με τη σύγκρουση στο πρώην Ζα&?;ρ,

Το Ευρωπαΐκό Κοινοβούλιο,

1. καταδικάζει τις παραβιάσεις των ανθρωπίνων δικαιωμάτων στο Κογκό και ζητεί από τις κογκολέζικες αρχές να σεβαστούν τις θεμελιώδεις και ατομικές ελευθερίες 7

2. εκτιμά ότι μόνον η διεξαγωγή ελεύθερων και δημοκρατικών εκλογών, υπό διεθνή έλεγχο, μπορεί να διασφαλίσει τη νομιμότητα της εξουσίας στο Κογκό και να επιτρέψει στη χώρα να ξαναβρεί τη σταθερότητα 7

3. ζητεί από τα Ηνωμένα Έθνη και από τον Οργανισμό Αφρικανικής Ενότητας να επαναλάβουν τις μεσολαβητικές προσπάθειες για την προαγωγή ενός διαλόγου που θα επιτρέψει την αποκατάσταση της δημοκρατίας 7

4. ζητεί την αποχώρηση των ξένων στρατευμάτων και των μισθοφόρων 7

5. καλεί το Συμβούλιο να ενεργήσει με ομοφωνία και να ασκήσει πίεση επί των κογκολέζικων αρχών, προκειμένου αυτές να προχωρήσουν στο δρόμο μιας πραγματικής εθνικής συμφιλίωσης με το σύνολο των πολιτικών και κοινωνικών δυνάμεων της χώρας 7

6. ζητεί από την Επιτροπή να ενισχύσει την κατεπείγουσα βοήθεια υπέρ του κογκολέζικου πληθυσμού, με σκοπό την παροχή βοήθειας στα πιο άπορα στρώματα και την βελτίωση των συνθηκών ζωής και εύχεται να μπορέσει η συνεργασία με την Ένωση να ξαναρχίσει σύντομα, μόλις συγκεντρωθούν οι πολιτικές προϋποθέσεις που έχουν τεθεί στις αρχές του Κογκό σε ό,τι αφορά την επανάληψη της διαδικασίας του εκδημοκρατισμού και εθνικής συμφιλίωσης 7

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στα Ηνωμένα Έθνη, στον Οργανισμό Αφρικανικής Ενότητας, στους Συμπροέδρους της Ισομερούς Συνέλευσης ΑΚΕ-ΕΕ και στις κυβερνήσεις του Κογκό και της Αγκόλα.